stanford-oval/wikipedia huggingface dataset:
HMS Somerset (1748)

| HMS Somerset |
| --- | --- |


Aluksen vaiheet
Rakentaja:  Chathamin telakka
Kölinlasku:  5. toukokuuta 1746
Laskettu vesille:  18. heinäkuuta 1748
Palveluskäyttöön:  joulukuu 1748
Poistui palveluskäytöstä:  tuhoutunut 1778
Tekniset tiedot
Uppouma:  1 436 bm
Pituus:  48,77 m (tykkikansi)
Leveys:  13,72 m
Syväys:  5,89 m
Koneteho:  purjeet
Miehistöä:  520
Aseistus
Aseistus:  70 tykkiä
HMS Somerset oli Britannian kuninkaallisen laivaston vuonna 1748 vesillelaskettu 70-tykkinen kolmannen luokan linjalaiva. Alus osallistui useaan seitsenvuotisen ja Yhdysvaltain vapaussodan meritaisteluihin. Se tuhoutui myrskyssä vuonna 1778 ajettuaan karille Provincetownin edustalla Massachusettsin rannikolla.
Valmistus

Alus tilattiin 8. marraskuuta 1744 ja uudelleen 6. elokuuta 1745 Chathamin telakalta, missä köli laskettiin 5. toukokuuta 1746. Alus laskettiin vesille 18. heinäkuuta 1748 ja valmistui 29. heinäkuuta. Aluksen valmistuskustannukset olivat 33 967 puntaa 13 shillinkiä ja 8 dimeä sisältäen varustamisen.
Palvelus

Alus otettiin palvelukseen joulukuussa 1748 Chathamin vartiolaivaksi päällikkönään Thomas Sturton. Alus siirrettiin 1750 Sheernessiin. Se otettiin uudelleen palvelukseen tammikuussa 1753 Chathamin vartiolaivana päällikkönään Harry Powlett.
Francis Geary vastaanotti maaliskuussa 1755 aluksen päällikkyyden ja alus lähti 22. huhtikuuta amiraali Edward Boscawenin laivasto-osastoon Pohjois-Amerikkaan. Seuraavana vuonna alus oli vara-amiraali Henry Osbornen lippulaivana, kun se lähti  tammikuussa purjehdukselle ja liittyi maaliskuussa Hawken laivastoon ja edelleen kesällä Boscawenin osastoon ja marraskuussa Knowlesin osastoon. Vuonna 1757 alus lähetettiin täydennyksenä  Holburnelle Amerikan rannikolle.
Seitsenvuotisessa sodassa kenraali Jeffrey Amherstin johtama osasto piiritti 8. kesäkuuta 1758 Louisbourgin linnakkeen. Somerset kuului amiraali Edward Boscawenin johtamaan 39 aluksen laivasto-osastoon, jossa oli yhteensä noin 14 000 merimiestä sekä 12 870 maihinnousujoukkojen sotilasta. Linnaketta puolusti kymmenen Ranskan laivaston alusta, joilla oli 3 870 merimiestä, ja linnakkeessa oli 3 920 sotilasta. Ranskalaiset antautuivat 26. heinäkuuta, mikä mahdollisti seuraavana kesänä brittilaivaston purjehtimisen Saint Lawrence -jokea ylös sekä valtaamaan Quebecin.
Kenraali James Wolfen johtama hyökkäysosasto nousi maihin sotalaivoilta. Seuranneessa Quebecin taistelussa 13. syyskuuta 1759 brittien saavuttama voitto lopetti Ranskan hallinnon Kanadassa.
Alus haaksirikkoutui 2. marraskuuta 1778 Cape Codin edustalla, jolloin 21 merimiestä hukkui.
Harmaapesäsieni

| Harmaapesäsieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Nidulariaceae
Suku::  Pesäsienet Cyathus
Laji::  olla
Kaksiosainen nimi
 Cyathus olla  (Batsch) Pers. 
Katso myös
   Harmaapesäsieni Commonsissa 
Infobox OKNimi-testi OK: 
Harmaapesäsieni (Cyathus olla) on harmaan torvimainen huopakarvainen sienilaji. Sienessä on useita hopeanharmaita pesälinssejä. Se kasvaa melko harvinaisena maahan pudonneilla oksilla ja kasviaineksella. Se viihtyy puutarhoissa ja lehdoissa.
Grønn Ungdom

| GU> Grønn Ungdom |
| --- | --- |

Perustettu:  1996
Tyyppi:  poliittinen nuorisojärjestö
Päämaja:  Hausmannsgate 19, Oslo
Toiminta-alue:   Norja
Jäsenet:  993 (2020)
Puheenjohtajat:  Hulda Holtvedt Teodor Bruu
Kattojärjestö:  Ympäristöpuolue vihreät (emopuolue) Euroopan vihreät nuoret Global Young Greens
Aiheesta muualla
Sivusto
Infobox OKVirheellinen NIMI-arvo: 
Grønn Ungdom (suom. Vihreät Nuoret; lyh. GU) on vuonna 1996 perustettu norjalainen poliittinen nuorisojärjestö. Sen emopuolue on ympäristöpuolue vihreät.
Organisaatio

GU:lla on aina kaksi yhtäaikaista puheenjohtajaa (norj. talspersoner). Järjestön ylin päättävä elin on vuosittain kokoontuva liittokokous (landsmøtet).
Politiikka

GU on osa ympäristöliikettä. Se pitää tärkeänä ilmastonmuutoksen torjuntaa ja haluaa muun muassa ajaa alas Norjan öljyntuotannon. Lisäksi se tavoittelee ihmisille enemmän vapaa-aikaa.
Kansainvälinen yhteistyö

GU on mukana yhteistyöjärjestöissä Euroopan vihreät nuoret ja Global Young Greens.
Aiheesta muualla

Järjestön kotisivut (norjaksi)
HMS Norfolk (78)

| HMS Norfolk |
| --- | --- |
 HMS Norfolk

Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  8. heinäkuuta 1927
Laskettu vesille:  12. joulukuuta 1928
Palveluskäyttöön:  30. huhtikuuta 1930
Loppuvaihe:  myyty romutettavaksi 3. tammikuuta 1950
Tekniset tiedot
Uppouma:  10 035 t (standardi) 13 420 t (kuormattu)
Pituus:  190 m
Leveys:  20 m
Syväys:  4,9 m
Koneteho:  80 000 shp
Nopeus:  31,5 solmua
Miehistöä:  710
Aseistus
Aseistus:  4 × BL 8" (203 mm)/50 Mk VIII -kaksoistykkitornia 4 × QF 4" (102 mm) Mk V HA -ilmatorjuntatykkiä 4 × 3 naulan kunnialaukaustykkiä 4 × yksiputkista 2 naulan ilmatorjuntatykkiä 8 × 21" (553 mm) torpedoputkea
HMS Norfolk oli Britannian kuninkaallisen laivaston Norfolk-luokan raskas risteilijä toisessa maailmansodassa.
Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 8. heinäkuuta 1927. Alus laskettiin vesille 12. joulukuuta 1928 ja otettiin palvelukseen 30. huhtikuuta 1930.
HMS Snipe (U20)

| HMS Snipe |
| --- | --- |

Aluksen vaiheet
Rakentaja:  William Denny and Brothers
Kölinlasku:  21. syyskuuta 1944
Laskettu vesille:  20. joulukuuta 1945
Palveluskäyttöön:  9. syyskuuta 1946
Loppuvaihe:  romutettu 1960
Tekniset tiedot
Uppouma:  1 925 t (standardi)
Pituus:  86,4 m (vesiraja) 91,3 m (kokonaispituus)
Leveys:  12,2 m
Syväys:  3,5 m
Koneteho:  4 300 hv
Nopeus:  19,75 solmua
Aseistus
Aseistus:  6 x QF 4" (102 mm) -ilmatorjuntatykkiä kaksiputkisissa torneissa 2 x 40 mm kaksiputkista ilmatorjuntatykkiä 4 x 20 mm yksiputkista ilmatorjuntatykkiä
HMS Snipe (viirinumero U20) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen vuonna 1946 toisen maailmansodan päätyttyä.
Valmistus

Alus tilattiin William Denny and Brothersilta, missä köli laskettiin 21. syyskuuta 1944. Alus laskettiin vesille 20. joulukuuta 1945 ja otettiin palvelukseen 9. syyskuuta 1946.
Palvelus

Alus romutettiin elokuussa 1960.
Haider al-Abadi

| Haider al-Abadi |
| --- | --- |

Irakin 48. pääministeri
 8. syyskuuta 2014 – 25. lokakuuta 2018  
Presidentti:  Fuad Masum
Edeltäjä:  Nuri al-Maliki
Seuraaja:  Adil Abdul-Mahdi
Henkilötiedot
Syntynyt: 25. huhtikuuta 1952 (ikä 72)  Bagdad, Irak
Tiedot
Puolue:  Islamilainen Da’wa
Uskonto:  šiialainen islam
Haider Jawad Kadhim al-Abadi (arab. حيدر جواد كاظم العبادي‎, Ḥaydaru l-ʿAbādī) (s. 1952) on irakilainen poliitikko ja maan entinen pääministeri. Haider al-Abadi edustaa Irakin šiialaisten islamilainen Da’wa-puoluetta ja hänet valittiin maan pääministeriksi vuonna 2014 eronneen pääministeri Nuri al-Malikiin tilalle. Hän toimi virassa lokakuuhun 2018 asti, jolloin Adil Abdul-Mahdista tuli pääministeri.
Harald Amundsen

| Mitalit> Maa:   Norja.Miesten melonta.MM-kilpailut  | Mitalit> Maa:   Norja.Miesten melonta.MM-kilpailut  | Mitalit> Maa:   Norja.Miesten melonta.MM-kilpailut  | Maa:   Norja> Miesten melonta. |
| --- | --- | --- | --- |
|  Kultaa | Duisburg 1987 | K-4 10000 m |  |
|  Hopeaa | Tampere 1983 | K-4 10000 m |  |
Harald Amundsen (s. 30. marraskuuta 1962 Bærum) on norjalainen entinen meloja. Hän voitti ratamelonnan maailmanmestaruuskilpailuissa kultaa 10 000 metrin kajakkinelikossa (1987) ja sai siinä lisäksi hopeaa (1983). Amundsen kilpaili 1 000 metrin kajakkikaksikossa kesäolympialaisissa 1984 Los Angelesissa ja 1988 Soulissa. Meloja Steinar Amundsen on Haraldin veli.
Haapanat

| Haapanat |
| --- | --- |
 Haapana (Mareca penelope)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Haapanat  Mareca  Stephens, 1824
Katso myös
   Haapanat Commonsissa 
Infobox OKNimi-testi OK: 
Haapanat (Mareca) on sorsien heimoon kuuluva lintusuku.
Lajit

Sukuun kuuluu seuraavat 5 elävää lajia:
Harmaasorsa (Mareca strepera)
Sirppisorsa (Mareca falcata)
Haapana (Mareca penelope)
Patagonianhaapana (Mareca sibilatrix)
Amerikanhaapana (Mareca americana)
Lisäksi yksi sukuun kuuluneista lajeista on kuollut sukupuuttoon:
Mareca marecula†
Aiheesta muualla

Laji.fi: Haapanat (Mareca)
Heartbeat (Can-linnin kappale)

| Heartbeat |
| --- | --- |
 Esitys toisen semifinaalin pukuharjoituksissa
Kappaleen tiedot
Esittäjä(t):  Can-linn feat. Kasey Smith
Säveltäjä(t):  Hazel Kaneswaran Jonas Gladnikoff Rasmus Palmgren Patrizia Helander
Sanoittaja(t):  Jonas Gladnikoff Rasmus Palmgren Patrizia Helander
Euroviisutiedot
Vuosi:  2014
Maa:  Irlanti
Kieli:  englanti
Sijoitus semifinaalissa:  12.
Pisteet semifinaalissa:  35
Video:  videolinkki
Heartbeat on irlantilaisen Can-linn-yhtyeen kappale, jolla se edusti maataan vuoden 2014 Eurovision laulukilpailussa. Kappale kilpaili toisessa semifinaalissa, jossa se sijoittui 12:nneksi eikä näin ollen päässyt finaaliin.
Kappale on poppia ja sisältää vaikutteita perinteisestä irlantilaisesta kansanmusiikista. Kappale sisältää esimerkiksi bodhránia.
Etelä-Hamgyeong

| Etelä-Hamgyeongin maakunta 함경남도 Hamgyeongnam-do |
| --- | --- |
 Maaseutua Hamheungin ympäristössä
 Maakunnan sijainti Pohjois-Koreassa
Valtio:  Pohjois-Korea
Alue:  Gwannam
Hallinto:  
 – hallinnollinen keskus:  Hamheung
Pinta-ala:  18 970 km²
Väkiluku (2008):  3 066 013
 – väestötiheys:  161,6 as./km²
Etelä-Hamgyeongin maakunta (kor. 함경남도, Hamgyeongnam-do, hanja 咸鏡南道, McCune‑Reischauer Hamgyŏngnam-do) on yksi Pohjois-Korean maakunnista. Se sijaitsee maan itäosassa Japaninmeren rannikolla. Etelä-Hamgyeongissa on vuoden 2008 väestönlaskennan mukaan 3 066 013 asukasta ja sen pinta-ala on 18 970 neliökilometriä. Maakunnan pääkaupunki on Hamheung.
Aluejako

Etelä-Hamgyeongin maakunta jakautuu kolmeen kaupunkiin (si), kahteen suuralueeseen (gu ja jigu) ja 15 piirikuntaan (gun).
Aluejako > Kaupungit

Dancheon-si (단천시; 端川市)
Hamheung-si (함흥시; 咸興市)
Sinpo-si (신포시; 新浦市)
Aluejako > Suuralueet

Sudong-gu (수동구; 水洞區)
Geumho-jigu (금호지구; 琴湖地區)
Aluejako > Piirikunnat

Bujeon-gun (부전군; 赴戰郡)
Bukcheong-gun (북청군; 北靑郡)
Deokseong-gun (덕성군; 德城郡)
Gowon-gun (고원군; 高原郡)
Geumya-gun (금야군; 金野郡)
Hamju-gun (함주군; 咸州郡)
Heocheon-gun (허천군; 虛川郡)
Hongwon-gun (홍원군; 洪原郡)
Jangjin-gun (장진군; 長津郡)
Jeongpyeong-gun (정평군; 定平郡)
Ragwon-gun (락원군; 樂園郡)
Riwon-gun (리원군; 利原郡)
Sinheung-gun (신흥군; 新興郡)
Yeonggwang-gun (영광군; 榮光郡)
Yodeok-gun (요덕군; 耀德郡)
Aiheesta muualla

Kuvia tai muita tiedostoja aiheesta Etelä-Hamgyeongin maakunta Wikimedia Commonsissa
Harjakoskelo

| Harjakoskelo |
| --- | --- |
 Harjakoskelokoiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Harjakoskelot Lophodytes
Laji::  cucullatus
Kaksiosainen nimi
 Lophodytes cucullatus  (Linnaeus, 1758) 
Synonyymit
 Mergus cucullatus 
Katso myös
   Harjakoskelo Wikispeciesissä   Harjakoskelo Commonsissa 
Infobox OKNimi-testi OKIUCN-testi OK: 
Lophodytes cucullatus
Harjakoskelo (Lophodytes cucullatus) on sorsien heimon harjakoskeloiden (Lophodytes) suvun ainoa laji. Harjakoskelo on luettu myös koskeloiden (Mergus) sukuun, joille se on läheistä sukua.
Harjakoskelo on noin 40–49-senttinen. Sitä tavataan Pohjois-Amerikassa. Tyypillistä ravintoa ovat kalat.
Harjakoskelonaaras munii noin 10–12 munaa. Se huolehtii yksin hautomisesta, joka kestää keskimäärin 33 päivää.
Harjakoskelosta on tehty Suomessa kymmenkunta havaintoa, mutta nämä yksilöt on luokiteltu todennäköisiksi tarhakarkulaisiksi.
Aiheesta muualla

ITIS: Lophodytes cucullatus (englanniksi)
HMS Snowflake (K211)

| HMS Snowflake |
| --- | --- |
 HMS Snowflake

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  19. toukokuuta 1941
Laskettu vesille:  22. elokuuta 1941
Palveluskäyttöön:  2. marraskuuta 1941
Poistui palveluskäytöstä:  sääalukseksi 1946 Weather Watcher
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" Mk III -ilmatorjuntakonekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 40 syvyyspommia
HMS Snowflake (viirinumero K211) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 3. elokuuta 1940Sout Bank-on-Teesistä Smiths Dock Companyltä, missä köli laskettiin 19. toukokuuta 1941. Alus laskettiin vesille 22. elokuuta ja valmistui 2. marraskuuta.
Palvelus

Alus muutettiin vuonna 1946 sääalukseksi, jolloin se nimettiin Weather Watcheriksi.
Harjamaki

| Harjamaki |
| --- | --- |
 Harjamakikoiras
Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Makit Lemuridae
Suku::  Eulemur
Laji::  coronatus
Kaksiosainen nimi
 Eulemur coronatus  Gray, 1842 
 Harjamakin levinneisyys
Katso myös
   Harjamaki Wikispeciesissä   Harjamaki Commonsissa 
Infobox OKNimi-testi OKIUCN-testi OK: 
Harjamaki (Eulemur coronatus) on Pohjois-Madagaskarilla elävä makilaji. Sen kannan on arvioitu olevan 1 000–10 000 yksilöä.[lähde? ]
Harjamaki on noin 34 senttimetriä pitkä ja painaa 2 kiloa. Se käyttää ravinnokseen lähinnä hedelmiä, mutta myös lehtiä, siemeniä, pähkinöitä ja kukkia.
Aiheesta muualla

Kuvia ja videoita harjamakeista (Arkistoitu – Internet Archive) (englanniksi)
Heartbeat (Justsin kappale)

|  Heartbeat |
| --- | --- |
 Justs esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Justs
Levy-yhtiö:  Aminata Music
Kesto:  2:56
Tyylilaji:  electro-R&B
Julkaistu:  13. maaliskuuta 2016
Säveltäjä(t):  Aminata Savadogo
Sanoittaja(t):  Aminata Savadogo
Euroviisutiedot
Vuosi:  2016
Maa:  Latvia
Kieli:  englanti
Sijoitus:  15.
Pisteet:  132
Sijoitus semifinaalissa:  8.
Pisteet semifinaalissa:  132
Sanat:  sanoitus
Video:  videolinkki
Heartbeat (suom. Sydämenlyönti) on latvialaislaulaja Justsin kappale, jolla hän edusti Latviaa Eurovision laulukilpailussa 2016. Se julkaistiin 3. helmikuuta 2016. Kappaleen on säveltänyt ja sanoittanut Latviaa vuonna 2015 edustanut Aminata Savadogo.
Kappale kilpaili Eurovision laulukilpailun toisessa semifinaalissa, jossa se sijoittui kahdeksanneksi 132 pisteellä ja pääsi finaaliin. Finaalissa se sai 132 pistettä ja saavutti sijan 15.
Henna Uljua

Henna Uljua (s. 16. helmikuuta 1993) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa 11 ottelua, joissa hän on tehnyt yhden maalin ja saanut yhden syöttöpisteen.
Uljua on edustanut Naisten Salibandyliigassa Porvoon Salibandyseuraa kausina 2008–2018 ja kaudella 2020–2021. Hän on pelannut runkosarjassa 203 ottelua, joissa hän on tehnyt 129 maalia ja saanut 76 syöttöpistettä. Pudotuspelejä hänellä on 48, ja niissä hän on tehnyt 17 maalia sekä saanut kymmenen syöttöpistettä. Hän on voittanut Suomen-mestaruuden vuonna 2021 ja saavuttanut SM-pronssia vuonna 2017. Kausi 2017–2018 jäi joukkueen kapteenina tuolloin toimineelta Uljualta kesken jo tammikuussa polvivamman vuoksi. Seuraavina kausina hän pelasi alasarjoissa ja toimi juniorien valmentajana, mutta kaudeksi 2020–2021 hän palasi liigapelaajaksi.
Hastings

| Hastings |
| --- | --- |
 Näkymä Hastingsin vanhaankaupunkiin East Hillin laelta.
 Vaakuna
 Hastingsin sijainti East Sussexissa.
 fiHastings 
 50°51′N, 0°34′E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  East Sussex
Hallinnon tyyppi:  Kaupunkipiiri
Maantiede
Kokonaispinta-ala:  22 km²
Väestö
Väkiluku (2021):  91 000
Väestötiheys:  4 164 as./km²
 www.hastings.gov.uk 
Hastings on 91 000 asukkaan kaupunki ja kaupunkipiiri (borough) East Sussexin kreivikunnassa Kaakkois-Englannissa. Se sijaitsee Englannin kanaalin rannalla, noin 80 kilometriä Lontoosta kaakkoon ja 50 kilometriä Brighton & Hovesta itään. Hastingsin paikallishallinnosta vastaavat East Sussexin kreivikunnanvaltuusto ja Hastingsin piirivaltuusto, eikä sen alueella ole erillistä kunnallista itsehallintoa.
Hastingsin nimi on kuuluisa vuonna 1066 käydystä taistelusta, josta Englannin normanniajan katsotaan alkaneen. Kaupungin vanhin osa sijaitsee West ja East Hillin väliin jäävässä laaksossa, josta pääsee molempien kukkuloiden huipulle köysiradalla. West Hillin laella kohoavat Hastingsin linnan rauniot ja syvällä kukkulan sisässä on sokkeloinen luolasto, joka on toiminut aikoinaan salakuljettajien piilopaikkana. East Hilliltä alkaa 345 hehtaaria laaja luonnonpuisto Hastings Country Park, johon kuuluu jylhiä rantakallioita, metsäisiä rotkoja sekä aukeita laitumia ja heinikoita.
Hastingsin ranta-alue ulottuu vanhastakaupungista idässä Bulverhytheen lännessä. Siihen kuuluu hiekkarantojen lisäksi Pelhalm Placen huvipuisto ja St. Leonardsin venesatama. Kaupungin historiallinen kävelylaituri tuhoutui lokakuussa 2010, syynä oli todennäköisesti tuhopoltto. Laituri rakennettiin kuitenkin uudelleen huhtikuuhun 2016 mennessä.
Kulttuuri

Hastingsissa juhlitaan joka vappu Englannin suurinta Jack in the Green -karnevaalia. Kyseessä on ikivanha kansanperinne, jonka juuret juontavat vappukulkueisiin 1600-luvun Lontoossa. Kulkueeseen osallistui karjakoita, jotka kantoivat kukilla ja aterimilla koristeltuja maitotonkkia ja pukeutuivat koristeellisiin päähineisiin. Koska kaupungin nokikolarit eivät halunneet jäädä huonommiksi, he rupesivat kantamaan kulkueessa kukkaköynnöksiä, jotka olivat vuosi vuodelta yhä näyttävämpiä. Lopulta ne peittivät tyystin kantajansa, joista alettiin käyttää nimitystä Jack-in-the-Green (vapaasti suomennettuna ’Viher-Jaakko’).
Sekä Hastingsissa että St. Leonardsissa juhlittiin Jack in the Green -karnevaalia aina vuoteen 1889 saakka. Tapa hävisi vähitellen kaikkialta Englannista 1900-luvun alkuun mennessä, mutta se elvytettiin 1970-luvulla, kun kiinnostus kansanperinteitä kohtaan virisi uudelleen. Hastingsissa juhla herätettiin henkiin vuonna 1983, josta lähtien sitä on vietetty joka vuosi. Tapahtumaan liittyy värikäs kulkue, jota johtaa vihreisiin lehviin ja kukkakruunuun puettu Jack-in-the-Green. Kulkue päättyy West Hillin laelle, jossa Jack-in-the-Green vertauskuvallisesti surmataan kesän hengen vapauttamiseksi.
Aiheesta muualla

Kuvia tai muita tiedostoja aiheesta Hastings Wikimedia Commonsissa
Hastingsin linna.
St. Leonardsin ranta-aluetta.
Jack-in-the-Green -kulkue Hastingsin kaduilla toukokuussa 2023.
Henna Viitanen

Henna Viitanen on Virtain kaupunginjohtaja vuodesta 2021. Ennen valintaansa kaupunginjohtajaksi hän oli toiminut vuodesta 2011 Virtain hallintojohtajana. Koulutukseltaan hän on hallintotieteiden maisteri.
HMS Fencer

| HMS Fencer |
| --- | --- |
 USS Croatan

Aluksen vaiheet
Kölinlasku:  5. syyskuuta 1941
Laskettu vesille:  4. huhtikuuta 1942
Palveluskäyttöön:  27. helmikuuta 1943
Poistui palveluskäytöstä:  myyty 1947
Tekniset tiedot
Uppouma:  14 400 t (kuormattu)
Pituus:  149,81 m
Leveys:  32 m
Syväys:  7,9 m
Koneteho:  8 500 shp (6,3 MW)
Nopeus:  18 solmua (33 km/h)
Miehistöä:  646
Aseistus
Aseistus:  2 × 4" (102 mm) tykkiä 8 × 40 mm ilmatorjuntatykkiä 20 × 20 mm ilmatorjuntatykkiä 20 lentokonetta
HMS Fencer (viirinumero D64) oli Britannian kuninkaallisen laivaston Attacker-luokan saattuetukialus toisessa maailmansodassa.
Valmistus

Alus oli rakenteilla Western Pipe and Steel Corporationille San Franciscossa C3-tyypin kauppalaivana, jonka köli laskettiin 5. syyskuuta 1941. Yhdysvaltain laivasto lunasti aluksen muutettavaksi saattuetukialukseksi nimellä USS Croatan, jona se laskettiin vesille 4. huhtikuuta seuraavana vuonna. Alus valmistui 20. helmikuuta 1943 ja se siirrettiin 27. helmikuuta 1943 yhtenä kymmenestä luokkansa aluksesta kuninkaalliselle laivastolle, jolloin vielä kymmenen vastaavaa alusta jäi Yhdysvaltain laivastolle. Se otettiin kuninkaallisen laivaston palvelukseen nimellä HMS Fencer.
Aluksen suunnittelussa oli otettu huomioon Archer-luokan aluksista saadut kokemukset. Siinä oli muun muassa pidempi lentokonehangaari sekä voimanlähteenä höyryturbiinit. Samoin aluksen komento- sekä hallintajärjestelmät olivat kehittyneemmät ja siten paremmin saattuetukialukselle sopivat. Alukselle asennettiin brittiläiset tutkat jo Yhdysvalloissa.
Palvelus

Alus siirtyi valmistuttuaan San Franciscoon, jossa alus luovutettiin Kuninkaalliselle laivastolle. Se aloitti virallisesti palveluksensa 1. maaliskuuta nimellä HMS Fencer. Alus siirtyi huhtikuussa Panaman kanavan kautta itärannikolle ja se saapui 2. toukokuuta New Yorkiin.
Alus suojasi 7. toukokuuta Liverpooliin matkannutta saattuetta HX238, josta se erkani 22. toukokuuta saattueen saavuttua määränpäähänsä. Alus siirrettiin saavuttuaan Liverpoolissa telakalle varustettavaksi Pohjois-Atlantin saattuepalvelusta varten. Se aloitti heinäkuussa koeajot ja alus matkasi 31. heinäkuuta Clydeen koulutukseen.
Alukselle siirrettiin elokuussa yhdeksän Fairey Swordfishiä, kuusi Supermarine Seafireä sekä henkilökuntaa 842 laivueesta. Se määrättiin syyskuussa 8. Saattajaryhmään suojaamaan Atlantin saattueita.
Fencer suojasi 30. syyskuuta yhdessä ryhmäänsä kuuluneiden hävittäjien HMS Inconstantin, HMS Viscountin, HMS Wrestlerin sekä Puolan laivaston hävittäjien ORP Burzan ja ORP Garlandin kanssa saattueen Azoreille (operaatio Alacrity). Osasto saapui 8. lokakuuta Azoreille, jossa se siirsi kannellaan olleet lentokoneensa maihin sukellusveneiden torjuntaan. Alukset pysyivät Azoreiden alueella suojaten saattueita. Alus palasi 23. lokakuuta Azoreille, jossa maihin siirretut lentokoneet palasivat alukselle. Se aloitti seuraavana päivänä paluumatkan kotimaahan suojaten Gibraltarin reitillä olleita saattueita.
Alus saapui 5. marraskuuta Clydeen, jolloin se aloitti Atlantin saattueiden suojaamisen ryhmän mukana. Alukselle siirrettiin 842 laivueesta lisää henkilöstöä sekä F6F Hellcat koneita. Se suojasi 19. marraskuuta Gibraltarilta Liverpooliin saapuvaa saattuetta SL139/MKS30 ja 26 marraskuuta Liverpoolista Gibraltarille matkannutta saattuetta OS60/KMS34. Alus suojasi 6. joulukuuta saattuetta SL141/MKS32 sekä 12. joulukuuta OS61/KMS35 Biskajanlahden kautta Gibraltarille. Se suojasi 17. joulukuuta saattuetta SL142/MKS33 Liverpooliin, josta alus siirrettiin 24. joulukuuta Clydeen telakalle.
Palvelus > 1945

Fencer kuljetti tammi-helmikuun 1945 lentokoneita Ceylonin ja Australian välillä, kunnes se liitettiin Huoltolaivastoon, Task Force 112:een. Alus purjehti maaliskuun alussa lentokonelastissa Ceylonilta Sydneyyn, josta se lähti 31. maaliskuuta edelleen eteen siirrettyyn huoltotukikohtaan Manukseen Amiraliteeteille.
Alus kuljetti huhti-toukokuun lentokoneita Manukseen, kunnes se kesäkuussa määrättiin huollettavaksi Etelä-Afrikkaan ennen siirtoaan Itä-Intian laivaston 39. lentotukialusviirikköön Ceylonilla. Alus lähti 13. kesäkuuta Simonstowniin, jossa se siirrettiin telakalle. Alus palasi palvelukseen elokuussa, jonka jälkeen se purjehti Colomboon liittyäkseen viirikköönsä.
Syyskuussa alus määrättiin palaamaan kotimaahan muutettavaksi joukkojenkuljetusalukseksi. Alus lähti 4. syyskuuta Clydeen, jonne se saapui 25. syyskuuta. Alus jatkoi matkaansa Thamesia ylös ja se siirrettiin 30. syyskuuta Lontoossa telakalle muutostöitä varten. Alus palasi palvelukseen joulukuussa, minkä jälkeen se siirtyi Ceylonille.